El programa ‘Burjassot Ciutat Saludable’ ofereix tallers sobre nutrició en els centres escolars i assessorament personalitzat a les famílies que ho sol·liciten
2025-07-24

La regidoria d’Educació de l’Ajuntament de Burjassot, dirigida per Manuela Carrero, està desenvolupant durant aquest curs escolar el programa ‘Burjassot Ciutat Saludable’, el qual inclou diferents tallers sobre nutrició i alimentació que estan celebrant-se en els centres escolars. A més d’aquests tallers que es desenvolupen periòdicament en els centres educatius, el programa ‘Burjassot Ciutat Saludable’ també inclou un servei d’assessorament a les famílies sobre qüestions relacionades amb l’alimentació.

Així, les famílies o persones que desitgen rebre assessorament poden sol·licitar-ho en el Centre Socioeducatiu Díaz Pintado, emplenant un formulari. També es pot sol·licitar escrivint un correu electrònic a bheras@grupocaps.com o telefonant al 722 297 590.

A través de sessions programades (en horari de dimecres a la vesprada de 15 h a 19 h), amb aquest assessorament familiar o individual es pretén millorar els hàbits alimentaris dels més menuts, així com els del seu entorn familiar, a través de consells nutricionals i alimentaris que ajuden a modificar la dieta familiar, fent-la més variada, equilibrada i saludable.